# Deep Space Advanced Radar Capability

*Deep Space Advanced Radar Capability*| Προηγμένη Ικανότητα Ραντάρ στο Βαθύ Διάστημα |
| Συντομογραφία | DARC |
| Ίδρυση | Σεπτέμβριος 2023 |
| Ιδρυτής |  Διαστημικό Σώμα ΗΠΑ |
| Τύπος | επίγειο σύστημα ραντάρ |
| Σκοπός | ανίχνευση/επιτήρηση αντικειμένων που βρίσκονται σε γεωσύγχρονη τροχιά, 22,000 mi (35,000 km) πάνω από τον ισημερινό 24/7 καθ'όλες τις καιρικές συνθήκες μέχρι το 2027 |
| Έδρα | Ηνωμένες Πολιτείες Αμερικής |
| Προέλευση | ΗΠΑ ! ΗΠΑ |
| Κύρια ανάδοχος εταιρεία | Northrop Grumman |
| Συνεργασία | Αυστραλία ! Αυστραλία Ηνωμένο Βασίλειο ! Ηνωμένο Βασίλειο |
| Προϋπολογισμός | * Σύμβαση DARC Site 1:

341$ εκατ. |
| δεδομένα () |

Το πρόγραμμα **Προηγμένης Ικανότητας Ραντάρ στο Βαθύ Διάστημα** - αγγλικά: **Deep Space Advanced Radar Capability**‎‎ ή **DARC**, είναι ένα πρόγραμμα του Διαστημικού Σώματος των ΗΠΑ (USSF) σε συνεργασία με την Αυστραλία και το Ηνωμένο Βασίλειο, με την αμερικανική αμυντική εταιρεία Northrop Grumman ως κύρια ανάδοχο. Σκοπός του DARC είναι η βελτίωση της ανίχνευσης και της ορατότητας δορυφόρων, αντικειμένων, διαστημικών απορριμμάτων, όπως και η παρακολούθηση της δραστηρίοτητας σε γεωσύγχρονη τροχιά. Πρόκειται για επίγειο σύστημα που αναμένεται να είναι πλήρως υπηρεσιακό κατά το 2027. Θα χρησιμοποιεί τρία ραντάρ με συνολικά 27 παραβολικές κεραίες που θα λειτουργούν σε συνδυασμό σχηματίζοντας ένα μεγάλο δίκτυο ανίχνευσης με αυξημένες δυνατότητες σε σύγκριση με υπάρχοντα συστήματα ανίχνευσης του βαθέος διαστήματος.

## Ιστορικό

Στις 22 Φεβρουαρίου του 2022, η *Κοινοπραξία Διαστημικών Επιχειρήσεων* (αγγλ. Space Enterprise Consortium‎‎) του USSF υπέγραψε σύμβαση με την *Northrop Grumman* ύψους 341 εκατομμυρίων δολλαρίων για την κατασκευή του της πρώτης επίγειας εγκατάστασης, «DARC Site 1».

Τον Μάιο του 2023 η *Northrop* ανακοίνωσε ότι ολοκληρώθηκε η πρώτη Κριτική Αξιολόγηση Σχεδίασης (CDR) και η πρώτη επίδειξη του συστήματος.

Στις 26 Αυγούστου του 2024, η USSF υπέγραψε σύμβαση για την δέυτερη εγκατάσταση επίγειου ραντάρ, ονόματι «DARC Site 2». Η δεύτερη αυτή εγκατάσταση θα βρίσκεται στο Ηνωμένο Βασίλειο.

## Σκοπός

Ο σκοπός του προγράμματος είναι η επίτευξη επιτήρησης και ανίχνευσης αντικειμένων υψομέτρου 22,000 mi (35,000 km) πάνω από τον ισημερινό, 24/7 και καθ'όλες τις καιρικές συνθήκες μέχρι το 2027.

## Εγκαταστάσεις

Το πρόγραμμα θα περιλαμβάνεται από συνολικά τρείς εγκαταστάσεις ραντάρ/συστοιχίες κεραίων, με τις ΗΠΑ, Μεγάλη Βρετανία και Αυστραλία όλες να έχουν από μία εγκατάσταση κατά την ολοκλήρωση του προγράμματος.

### DARC Site 1

Το DARC Site 1 βρίσκεται στη Δυτική Αυστραλία. Η ακριβέστερη τοποθεσία της εγκατάστασης δεν φέρεται να έχει γνωστοποιηθεί. Βρίσκεται υπό κατασκευή και θα καθιστεί πλήρως υπηρεσιακό το 2027.

### DARC Site 2

Η δέυτερη εγκατάσταση, DARK Site 2, βρίσκεται προς το παρόν (Ως τις 2025 Αυγούστου 25) σε εξέλιξη. Η προτεινόμενη τοποθεσία του είναι τα Cawdor Barracks στο Pembrokeshire της Ουαλίας, αναμένοντας περιβαλλοντική και δημοτική έγκριση.

### DARC Site 3

Η περιοχή εντός των Ηνωμένων Πολιτειών που θα κτιστεί η τρίτη εγκατάσταση, DARC Site 3, δεν έχει προσδιοριστεί ακόμη.

## Δείτε επίσης

* Ραντάρ

## Εξωτερικοί σύνδεσμοι

* Άρθρο της *Calibre Defence* με περισσότερες λεπτομέρειες
* Βίντεο της Northrop Grumman με τίτλο «Northrop Grumman's Deep-Space Advanced Radar Capability (DARC)», 26 Αυγούστου 2024, Αρχειοθετήθηκε 2025-08-28 στο Wayback Machine.

## Παραπομπές